**ՀԱՍՏԱՏՎԱԾ Է**

 **ՀՀ ԿԳՄՍՆ Հրազդանի Հ. Օրբելու անվան թիվ 13 ավագ դպրոց » ՊՈԱԿ-Ի**

 **ԿԱՌԱՎԱՐՄԱՆ ԽՈՐՀՐԴԻ ՆԻՍՏՈՒՄ**

 **(31.08.2022թ., արձանագրություն թիվ 35)**

 **ԽՈՐՀՐԴԻ ՆԱԽԱԳԱՀ \_\_\_\_\_\_\_\_\_\_\_\_\_\_\_\_\_\_\_ Գ.Գևորգյան**

 **ՆԵՐՔԻՆ ԿԱՐԳԱՊԱՀԱԿԱՆ ԿԱՆՈՆՆԵՐ**

 **ԸՆԴՀԱՆՈՒՐ ԴՐՈՒՅԹՆԵՐ**

 **Ներքին կարգապահական կանոնները (այսուհետ` Կանոններ) կարգավորում են ՀՀ ԿԳՄՍՆ Հրազդանի Հ. Օրբելու անվան թիվ 13 ավագ դպրոց » ՊՈԱԿ-ի (այսուհետ` Հաստատության), որպես գործատուի (այսուհետ` գործատու) և Հաստատության ուսուցիչների, մանկավարժների, տեխնիկական, սպասարկման աշխատանքներ կատարող Աշխատողների (այսուհետ` Աշխատող) միջև Կանոններով սահմանված իրավահարաբերությունները, ինչպես նաև Աշխատողների աշխատանքի և հանգստի ռեժիմը սահմանող, կարգապահական պատասխանատվության, խրախուսանքի միջոցների կիրառման նորմերը:**

**Սույն Կանոններում կիրառվում են հետևյալ հասկացությունները.**

**• Աշխատողներ` աշխատանքային պայմանագրով աշխատանքի ընդունված Հաստատության գործադիր մարմինը (այսուհետ` Տնօրեն), հաստիքային և արտահաստիքային Աշխատողները (այսուհետ` Կողմեր), որոնց պարտականությունները և իրավունքները սահմանվում են ՀՀ օրենսդրությամբ ու սույն Կանոններով.**

**• աշխատատեղ` աշխատանքի վայրում ուսումնադաստիարակչական գործընթաց իրագործելու համար Աշխատողին հատկացված տարածք (դասասենյակ, ուսուցչանոց, մասնագիտացված լսարան, գրադարան, ֆիզկուլտուրայի, նիստերի դահլիճներ, սանիտարահիգենիկ հանգույցներ և այլն):**

 **Կանոններով սահմանված դրույթները պարտադիր են Կողմերի համար:**

 **1. ԱՇԽԱՏԱՆՔԱՅԻՆ ՊԱՅՄԱՆՆԵՐԻ ՆԿԱՐԱԳՐՈՒԹՅՈՒՆԸ,**

 **ԱՇԽԱՏԱՆՔԻ ԸՆԴՈՒՆՄԱՆ, ԱԶԱՏՄԱՆ ԿԱՐԳԸ**

**1.1. ՀՀ օրենսդրությամբ սահմանված կարգով Հաստատությունում իրականացվում է ուսումնադաստիարակչական գործընթաց, որն իրագործվում է պետական չափորոշիչներով սահմանված ուսումնական առարկայական ծրագրերով:**

**1.2. Ուսումնադաստիարակչական գործընթացն իրագործվում է Հաստատության ուսումնական շենքերում, շինություններում, պետական չափորոշիչներով սահմանված ուսումնական առարկայական ծրագրերին համապատասխան ՀՀ ԿԳՄՍ նախարարության կողմից երաշխավորված դասագրքերով, ինչպես նաև ուսումնաօժանդակ համապատասխան պարագաներով և այլ նյութերով:**

**1.3. Հաստատությունում ուսումնադաստիարակչական գործընթացը բովանդակային առումով կանոնակարգվում է ՀՀ ԿԳՄՍ նախարարության կողմից ընդունված նորմատիվային ակտերով:**

**1.4. Հաստատությունում ՀՀ կրթության մասին օրենսդրության, նորմատիվ ակտերի կատարման վերահսկումն իրականացնում է ՀՀ ԿԳՄՍ նախարարությունը:**

**1.5. Հաստատությունում Աշխատողի աշխատանքի անցնելու հիմքը աշխատանքային պայմանագիրն է: Հաստատությունում աշխատանքի ընդունումն ու ազատումն իրականացվում է ՀՀ Աշխատանքային օրենսդրությանը համապատասխան:**

 **2. ԿՈՂՄԵՐԻ ԻՐԱՎՈՒՆՔՆԵՐԸ ԵՎ ՊԱՐՏԱԿԱՆՈՒԹՅՈՒՆՆԵՐԸ**

**Կողմերի իրավունքներն ու պարտականությունները սահմանվում են ՀՀ օրենսդրությամբ, ինչպես նաև Հաստատության կանոնադրությամբ և սույն Կանոններով:**

**2. 1. Աշխատանքային կարգապահություն ապահովելու համար Գործատուն պարտավոր է.**

**1) մինչև աշխատանքի անցնելը Աշխատողին ծանոթացնել Հաստատության կանոնադրությանը, սույն Կանոններին, աշխատանքի վարձատրության ու աշխատանքային պայմաններին, ինչպես նաև ապահովել ՀՀ օրենսդրությամբ նրանց վերապահված իրավունքների և պարտականությունների ճշգրիտ ու ժամանակին կատարման, նրանց ներկայացվող սահմանափակումների պահպանման համար անհրաժեշտ երաշխիքներ.**

**2) օժանդակել Աշխատողին` իրականացնելու իր գիտամանկավարժական, ստեղծագործական, աշխատանքային գործունեությունը՝ ՀՀ կառավարության 14.10.2010թ. թիվ 1391-Ն որոշմամբ (Հավելված-4) սահմանված մանկավարժական Աշխատողների պաշտոնների անվանացանկին և նկարագրին, ինչպես նաև ՀՀ զբաղմունքների դասակարգիչով սահմանված աշխատանքային գործառույթներին համապատասխան.**

**3) Հաստատության առանձնահատկություններից ելնելով օրենսդրությամբ սահմանված կարգով մանկխորհրդով կատարել աշխատանքի բաժանում.**

**4) Աշխատողին ապահովել աշխատանքային պատշաճ պայմաններով՝ ուսումնադաստիարակչական գործընթացի կազմակերպման համար անհրաժեշտ գույք, տեղեկատվություն, իրավական ակտեր, մասնագիտական գրականություն, ուսուցողական դիդակտիկ ցուցադրական այլ միջոցներ, ինչպես նաև տրամադրել անվտանգության տեխնիկայի և աշխատանքի պահպանության կանոններին համապատախան նյութատեխնիկական միջոցներ, սարքավորումներ և պարագաներ.**

**5) Ամենամյա բժշկակական զննության ժամանակացույցը՝ ամենամյա արձակուրդների և աշնանային արձակուրդների ընթացքում: :**

 **6) անհրաժեշտ պայմաններ ստեղծել մանկավարժական աշխատանք կատարող Աշխատողի մասնագիտական որակավորման մակարդակի բարձրացման, ինչպես նաև գիտության, մանկավարժության նորագույն նվաճումներին հաղորդակից դարձնելու համար, միևնույն ժամանակ՝ նպաստել տարածելու նրա ձեռք բերած գիտամանկավարժական օգտակար փորձը: Դպրոցներում արգելվում է զանգվածային միջոցառումների իրականացումը (առավոտյան մանկական միջոցառումներ, ֆիլմերի դիտում, սպորտային միջոցառումներ, զվարճանքներ, բեմականացումներ և այլն):**

* **Ժամանակավորապես դադարեցվում են երկարաօրյա ծառայությունները, ինչպես նաև՝ դպրոցի կողմից կազմակերպվող արտաուսումնական խմբակների գործունեությունը: Դպրոցի տարածքում այլ կազմակերպությունների կողմից լրացուցիչ կրթական գործունեության ծավալումը կարող է կազմակերպվել միայն այն դեպքում, եթե դա չի խոչընդոտում ուսումնական գործընթացի կազմակերպմանը։**

**Դպրոցի տարածքում գործունեություն ծավալող կազմակերպությունները պարտադիր կերպով իրականացնում են օգտագործվող տարածքի ախտահանում գործունեության ավարտից հետո՝ մինչև հաջորդ օրվա ուսումնական գործընթացի սկզիբը**

**7) Հաստատությունում ձևավորել բարոյահոգեբանական բարենպաստ մթնոլորտ՝ Աշխատողին մասնակից դարձնելով ուսումնական, դաստիարակչական աշխատանքային գործառույթներին.**

**8) Աշխատողին չտալ ՀՀ օրենսդրության շրջանակներից դուրս հանձնարարականներ, ինչպես նաև աշխատանքային ծավալների, տնտեսական, տեխնոլոգիական պայմանների փոփոխման, չնախատեսված անհրաժեշտությամբ պայմանավորված այլ դեպքերում հաշվի առնել Աշխատողի առողջական վիճակը և նրան չառաջարկել առողջական վիճակը վատթարացնող աշխատանքներ.**

**9) վարձատրել Աշխատողին օրենսդրությամբ սահմանված դրույքաչափով և այլ լրացուցիչ վճարներով.**

**10) իրագործել օրենսդրությունից բխող անհրաժեշտ այլ պարտականություններ, որոնք համապատասխանում են Հաստատության առանձնահատկություններին և շահերին.**

**11) անորոշ ժամկետով կնքված պայմանագրի դեպքում կենսաթոշակային տարիքը լրանալուց հետո կատարել Աշխատողի մասնագիտական ունակությունների գնահատում:**

**Կորոնավիրուսային հիվանդության ծանր ընթացքով զարգացման բարձր ռիսկային խմբի (ներառյալ` 65 և բարձր տարիքի ուսուցիչներն` անկախ առողջական վիճակից) կարող են ընտրել՝**

**ա. աշխատանքի ներկայանալ հատուկ պաշտպանիչ միջոցների կիրառությամբ, որոնք տրամադրվում են ՀՀ ԿԳՄՍՆ կողմից.**

**բ. կամ աշխատանքն իրականացնել հեռավար եղանակով, եթե առկա են դրա համար անհրաժեշտ պայմանները.**

**գ. կամ չներկայանալ աշխատանքի:**

**Նախորդ կետի իմաստով աշխատանքի չներկայանալու դեպքում ուսուցիչների համար դասաբաշխում չի կատարվում: Նրանց աշխատավարձը հաշվարկվում է նախորդ ուսումնական տարվա դասաբաշխմանը համապատասխան, բայց ոչ ավել քան մեկ հաստիքի չափով, այդ թվում՝ պահպանելով ՀՀ աշխատանքային օրենսգրքի 186-րդ հոդվածով սահմանված կանոնները:**

**2. 2. Գործատուն իրավունք ունի.**

**1) վերահսկողություն իրականացնել Աշխատողի՝ ՀՀ օրենսդրությամբ, ինչպես նաև ՀՀ զբաղմունքների դասակարգչով սահմանված պաշտոնական նկարագրին համապատասխան գործառույթների իրագործման նկատմամբ.**

**2) որոշել Աշխատողին հանձնարարված աշխատանքների կատարման հաջորդականությունը և հանձնարարական տալ, ըստ սահմանված ժամկետների.**

**3) օրենսդրությամբ սահմանված կարգով Աշխատողին չնախատեսված այլ աշխատանք հանձնարարելու դեպքում վճարել լրացուցիչ աշխատավարձ.**

**4) ստուգել հանձնարարված աշխատանքների կատարման ընթացքը և որակական ցուցանիշները.**

**5) Աշխատողի նկատմամբ կիրառել խրախուսման միջոցներ, նշանակել կարգապահական տույժեր օրենսդրությամբ սահմանված կարգով.**

**6) աշխատանքային ծավալների, տնտեսական, տեխնոլոգիական և աշխատանքի կազմակերպման պայմանների փոփոխման, ինչպես նաև չնախատեսված անհրաժեշտությամբ պայմանավորված այլ դեպքերում Աշխատողին առաջարկել այլ աշխատանք.**

**7) լուծել Աշխատողի հետ կնքված աշխատանքային պայմանագիրը նախքան դրա գործունեության ժամկետի լրանալը՝ ՀՀ ԱՕ համապատասխան:**

**2.3. Մանկավարժական աշխատանք կատարող Աշխատողը պարտավոր է.**

**1) կատարելագործել իր մասնագիտական գիտելիքներն ու հմտությունները.**

* **պետական հանրակրթական առարկայական չափորոշիչների պահանջներին համապատասխան ապահովել պետական կրթական ծրագրերի պարտադիր նվազագույն պահանջների յուրացումը սովորողների կողմից առավել արդյունավետ կիրառման միջոցով:**
* **Առարկայի ծրագրի կատարումը կազմակերպվում է դասարանում: Առարկայի թեմատիկ պլանը տվյալ դասարանի համար կազմվում է ծրագրի ժամերին համապատասխան:**

**Եթե դասարանը բաժանվում է 2 խմբի, ապա առարկայի ծրագիրը բաժանվում է 2 մասի՝ որպես դասերի ընթացքում իրականացվող և որպես ինքնուրույն աշխատանք: Առարկայի թեմատիկ պլանը տվյալ դասարանի համար կազմվում է ծրագրի ժամերին համապատասխան այնպես, որ դասերի ընթացքում յուրացված նյութի հիման վրա սովորողը կատարի հանձնարարված ինքնուրույն աշխատանքը**

**3) ըստ տարիքային առանձնահատկությունների սովորողների մեջ դաստիարակել համամարդկային արժեքային համակարգին հարիր գիտելիքների պաշար, պատշաճ վարքագիծ և վարվելակերպ.**

**4) ուսումնառության ընթացքում ժամանակակից մեթոդների և տեխնոլոգիաների ներդրման միջոցով բացահայտել սովորողների կրթական կարիքները, որոնց շնորհիվ նրանց մեջ զարգացնել ստեղծագործական ունակությունները, ինքնուրույնությունը և նախաձեռնողականությունը.**

 **5) ուսուցանվող ուսումնական առարկայական ծրագրերի կատարմանը զուգընթաց ուսումնական տարվա ընթացքում պատրաստել և անցկացնել ուսումնական, ստուգողական վարժություններ, ստուգարքներ, առաջադիմության ընթացիկ գնահատումներ, ըստ Հաստատության առանձնահատկության փոխադրական քննություններ, գործնական աշխատանքներ, ինչպես նաև անհատական պարապմունքներ, բազմաբնույթ այլ միջոցառումներ:**

 **6) ուսումնական գործընթացն իրագործելիս ստեղծել բարենպաստ սոցիալ-հոգեբանական միջավայր` ներդնելով ուսուցման բովանդակության համապատասխան մեթոդներ ու հնարքներ:**

 **8) Ըստ համավարակի պայմաններում աշխատանքի կազմակերպման ուղեցույցի մաս 2-ի 3-րդ կետի դրույթների պահպանմամբ դասերը դպրոցում կազմակերպելիս՝ դասասենյակների թվի անբավարար լինելու դեպքում դրանք կարող են կազմակերպվել այդ :**

**10)Դասամիջոցների ընթացքում սովորողները չեն լքում դպրոցը։ Դպրոցից դուրս գալու դեպքերը կանոնակարգվում են ըստ անհրաժեշտության՝ փոխտնօրենի,բուժքույրի հսկողությամբ։**

 **11)Դպրոցում ուսումնական գործընթացի ժամանակ սովորողների միջև հնարավորինս բացառելով կուտակումները և սերտ շփումները:**

 **12) կազմակերպել դասավանդող առարկայի գծով մրցույթներ, օլիմպիադաներ, նպատակային էքսկուրսիաներ, հետևել աշակերտների տնային, գործնական և այլ հանձնարարությունների կատարմանը, աջակցել սովորողների արտադպրոցական գործունեությանը.**

**13) պաշտպանել սովորողների իրավունքներն ու ազատությունները, կազմակերպել նրանց առողջության պահպանմանը, ֆիզիկական զարգացմանը և հանգստին նպաստող միջոցառումներ, ինչպես նաև ամրապնդել կապերը սովորողների ծնողների, օրինական ներկայացուցիչների հետ, նրանց համար անցկացնել ուսուցման, դաստիարակության խնդիրների վերաբերյալ խորհրդատվություններ՝այդ թվում հեռավար եղանակով:**

 **14) Հաստատության կառավարումը նպատակաուղղված դարձնելու համար սահմանված կարգի համաձայն տնօրինությանը ներկայացնել սովորողների առաջադիմության, հաճախումների մասին պատշաճ տեղեկություններ մինչև սեպտեմբերի 5-ը:**

 **Բացառվում է սովորողի հաճախումը դպրոց, եթե առկա է ծնողի կամ օրինական ներկայացուցչի դիմումը, երբ՝**

**ա. սովորողն ունի կորոնավիրուսային հիվանդության ռիսկի խմբի հիվանդություններից որևէ մեկը՝ համաձայն ՀՀ առողջապահության նախարարության կողմից սահմանված ցանկի․**

**բ. տանն առկա է կամ հայտնաբերվել է կորոնավիրուսային հիվանդության ախտանիշներով կասկածելի կամ հաստատված հիվանդ․**

**գ. տանն առկա է կորոնավիրուսային հիվանդության ռիսկի խմբի ընտանիքի անդամ, և առկա է համապատասխան ցուցում բժշկական հաստատության կողմից:**

**դ.Այն սովորողների համար, որոնց 1-ին ենթակետով սահմանված դեպքերում ցուցված չէ դպրոց հաճախելը, ուսուցումը կազմակերպվում է** [**հեռավար**](https://www.arlis.am/DocumentView.aspx?docid=142945) **կամ տնային ուսուցման եղանակով: Հեռավար եղանակով ուսուցումը կազմակերպվում է կենտրոնացված՝ առաջնորդվելով** [**ՀՀ ԿԳՄՍ նախարարի**](https://www.arlis.am/DocumentView.aspx?docid=142945)[**20**](https://www.arlis.am/DocumentView.aspx?docid=142945)[**մայիսի**](https://www.arlis.am/DocumentView.aspx?docid=142945)[**2020**](https://www.arlis.am/DocumentView.aspx?docid=142945)[**թHYPERLINK "https://www.arlis.am/DocumentView.aspx?docid=142945". N 09-HYPERLINK "https://www.arlis.am/DocumentView.aspx?docid=142945"Ն հրաման**](https://www.arlis.am/DocumentView.aspx?docid=142945)**ով հաստատված հանրակրթական ուսումնական հաստատություններում հեռավար (դիստանցիոն) կրթության կազմակերպման** [**կարգով**](https://www.arlis.am/DocumentView.aspx?docid=142945)**: Ոչ պետական ուսումնական հաստատությունների պարագայում հեռավար կամ տնային ուսուցումը կարող է կազմակերպվել անմիջապես դպրոցի կողմից:**

**ե.Դպրոցը մինչև ս.թ. սեպտեմբերի 5-ը ՀՀ կրթության, գիտության, մշակույթի և սպորտի նախարարության Կրթական տեխնոլոգիաների ազգային կենտրոնի Հեռավար ուսուցման կենտրոն է ներկայացնում այն սովորողների տվյալները, որոնց 1-ին ենթակետով սահմանված դեպքերում ցուցված չէ դպրոց հաճախելը։**

**զ.Դպրոց գալուց առաջ ծնողները կամ օրինական ներկայացուցիչները կատարում են երեխայի ջերմաչափում և 37 կամ ավելի բարձր ջերմաստիճան ջերմություն ունենալու դեպքում դիմում երեխայի հաշվառման բժշկական կազմակերպություն և տեղեկացնում դպրոցին՝ երեխայի դպրոց չհաճախելու մասին:**

**15) ուսումնական տարվա ընթացքում իրականացնել հնարավոր հետևյալ ուսումնական, դաստիարակչական աշխատանքները.**

**ա. դասղեկություն,**

 **բ. պլանավորել և իրականացնել սովորողների ուսուցումն ու դաստիարակությունը` նախնական զինվորական պատրաստվածություն (ՆԶՊ) առարկայի չափորոշչին և ծրագրերին համապատասխան.**

 **գ.առարկայական մեթոդական միավորումներում համապատասխան աշխատանքների կատարում, դ. գրավոր աշխատանքների ստուգումներ,**

**դ. կազմակերպել տեղեկատվական, գրադարանային, ֆոնդերի ճիշտ տեղաբաշխում, բաժանորդների անհատական սպասարկում, ինչպես նաև անհրաժեշտ գրականության ապահովում մանկավարժական աշխատանքների բարելավման համար,**

 **ե. ուսումնական առարկայական ծրագրով նախատեսված լաբորատոր-փորձարարական աշխատանքների կազմակերպում, սովորողներին լաբորատոր գործնական դասերի անվտանգության կանոնների պարզաբանում,**

 **զ. նախասիրական, նախամասնագիտական խմբակների:**

**է. արտադպրոցական և արտադասարանական աշխատանքների կազմակերպում այդ թվում :**

**ը. լրացուցիչ ուսումնական, դաստիարակչական աշխատանքներ սովորողների հետ,**

**թ. օրվա պլան-կոնսպեկտի կազմում:**

 **21) իրագործել ՀՀ օրենսդրությամբ, ՀՀ կառավարության 14.10.2010թ. թիվ 1391-Ն որոշմամբ (Հավելված-4) սահմանված մանկավարժական Աշխատողների պաշտոնների անվանացանկին և նկարագրին, ինչպես նաև ՀՀ զբաղմունքների դասակարգիչով սահմանված աշխատանքային գործառույթներին համապատասխան անհրաժեշտ այլ պարտավորություններ, որոնք բխում են Հաստատության առանձնահատկություններից և շահերից:**

**22) պահպանել էթիկայի նորմերը, որոնք սահմանված են «Ուսուցչի էթիկայի նորմեր» փաստաթղթում:**

**2.4. Մանկավարժական աշխատանք կատարող Աշխատողն իրավունք ունի.**

**1) գիտամանկավարժական և ուսումնադաստիարակչական աշխատանքների կատարման համար Տնօրենից պահանջել անհրաժեշտ բավարար պայմաններ` առողջության համար անվնաս, անվտանգ տեխնիկական լաբորատոր սարքավորումներ, դիդակտիկ, ցուցադրական նյութեր, այլ պարագաներ.**

**2) մասնակցել Հաստատության կառավարման, մանկավարժական խորհուրդների, առարկայական մեթոդմիավորումների աշխատանքներին, ընտրել և ընտրվել դրանց կազմում, ներկայացնել առաջարկություններ ու դիտողություններ առարկայական չափորոշիչների, ծրագրերի, դասագրքերի բարելավման վերաբերյալ.**

**3) կիրառելու դասավանդման այնպիսի մեթոդներ ու միջոցներ, որոնք ապահովում են ուսուցման բարձր որակ, օգտագործելով ԿԳ նախարարության կողմից երաշխավորված գրականություն, ինչպես նաև ընտրելու գիտելիքների, հմտությունների և կարողությունների գնահատման մեթոդներ.**

 **4) հերթական և արտահերթ կարգով ատեստավորվելու, ստանալ որակավորման համապատասխան տարակարգ.**

**5) իր շահերի պաշտպանության նպատակով օրենքով սահմանված կարգով ստեղծելու Աշխատողների ներկայացուցչություններ, արհմիություններ կամ անդամակցել գործող նմանատիպ կազմակերպությունների.**

**6) ծանոթանալ իր զբաղեցրած պաշտոնին վերաբերվող իրավական ակտերին, ստանալ աշխատանքային պարտականությունների կատարման համար անհրաժեշտ տեղեկություններ.**

**7) ծանոթանալ իր անձնական գործի և աշխատանքային գործունեության բոլոր նյութերին, ներկայացնել բացատրություններ, օգտվել օրենսդրությամբ և Հաստատության կանոնադրությամբ սահմանված խրախուսման միջոցներից.**

**8) պաշտոնային գործառույթներում կիրառել ՀՀ օրենսդրությանը համապատասխան անհրաժեշտ այլ իրավունքներ, իր իրավասությունների շրջանակներում ընդունել որոշումներ, որոնք բխում են Հաստատության առանձնահատկություններից և շահերից:**

**2.4.1. Դպրոցում գործում է Աշխատողների անձնական տվյալների մշակման համակարգը, որն ապահովում է անձնական տվյալների ստանալը, պաշտպանելը, պահպանելը, համակարգելը, փոխանցելը կամ ցանկացած այլ կերպ օգտագործելը.**

**2.4.2. Ի պաշտոնե Աշխատողի անձնական տվյալների մասին կարող են իրազեկված լինել Տնօրենը, հաշվապահը, գործավարը: Մյուս Աշխատողները կարող են ծանոթանալ Աշխատողի անձնական տվյալներին միայն Աշխատողի համաձայնությամբ.**

**2.4.3. «Իր ներկայացուցչի միջոցով ցանկացած ձևով և եղանակով (այդ թվում՝ ավտոմատացված տեխնիկական ցանկացած միջոցներ կիրառելու միջոցով կամ առանց դրա) հավաքագրել կամ ամրագրել կամ մուտքագրել կամ համակարգել կամ կազմակերպել կամ պահպանել կամ օգտագործել կամ վերափոխել կամ վերականգնել կամ փոխանցել կամ ուղղել կամ ուղեփակել կամ ոչնչացնել Աշխատողի անձնական տվյալները՝ ՀՀ օրենսդրությամբ սահմանված կարգով».**

**2.4.4. «Ապահովել իրեն և իր նեկայացուցչին ի պաշտոնե հայտնի դարձած Աշխատողի անձնական տվյալների գաղտնիությունը».**

**2.4.5. «Ծանոթանալու իրեն վերաբերող՝ Տնօրենի կողմից ընդունված իրավական ակտերին, ստանալու տեղեկություններ իր անձնական տվյալների, տվյալների մշակելու, մշակելու հիմքերի և նպատակների, տվյալներ մշակողի, նրա գտնվելու վայրի մասին, ինչպես նաև այն անձանց շրջանակի մասին, որոնց կարող են փոխանցվել անձնական տվյալները».**

**2.4.6. «Ծանոթանալու իր անձնական տվյալներին, մշակողից պահանջելու ուղղել, ուղեփակել կամ ոչնչացնել իր անձնական տվյալները, եթե դրանք ամբողջական կամ ճշգրիտ չեն կամ հնացած են կամ ձեռք են բերվել անօրինական ճանապարհով կամ անհրաժեշտ չեն մշակելու նպատակներին հասնելու համար»:**

**2.5. Տեխնիկական սպասարկման աշխատանքներ կատարող Աշխատողը պարտավոր է.**

 **1) բարեխղճորեն կատարել ՀՀ օրենսդրությամբ, Հաստատության կանոնադրությամբ և սույն Կանոններով, ինչպես նաև ՀՀ զբաղմունքների դասակարգիչով սահմանված աշխատանքային գործառույթները.**

**2) Աշխատանքային գործունեության ընթացքում չկատարել աշխատանքային պարտականություններից շեղվող այլ աշխատանք.**

**3) իր աշխատանքային պարտականությունները կատարել անձամբ.**

**4) պահպանել աշխատանքի պաշտպանության և անվտանգության տեխնիկայի կանոնները.**

**5) իր պարտականությունների շրջանակներում, անհրաժեշտության դեպքում կատարել աշխատանք` գործատուի հանձնարարությամբ**

**6) բարեխղճորեն վերաբերվել Գործատուի գույքի պահպանությանը` Հաստատության գույքին սպառնացող վտանգի ծագման մասին անմիջապես տեղեկացնել Գործատուին:**

**2.6. Տեխնիկական սպասարկման աշխատանքներ կատարող Աշխատողն իրավունք ունի.**

**1) Գործատուից պահանջել Պայմանագրով սահմանված աշխատանքների իրականացման համար անհրաժեշտ բավարար պայմաններ` անվտանգ, առողջության համար անվնաս տեխնիկական սարքավորումներ, նյութեր, այլ պարագաներ.**

**2) սահմանված կարգի համաձայն կատարած աշխատանքի դիմաց ստանալ վարձատրություն:**

**3) չկատարել Գործատուի այն հրամանները, կարգադրությունները, որոշումները, հրահանգները, որոնք հակասում են գործող օրենսդրությանը.**

**4) պահանջել Գործատուից ապահովել օրենսդրությամբ սահմանված իր հանգստի իրավունքը: Նախապես գրավոր դիմելու միջոցով օգտվել ամենամյա արձակուրդի օգտվելու իրավունքից. / կից Ժամանակացույցը /**

**5) ծանոթանալ իր աշխատանքային գործունեությանը վերաբերվող իրավական ակտերին, ստանալ աշխատանքային պարտականությունների կատարման անհրաժեշտ տեղեկություններ.**

**6) ծանոթանալ իր անձնական գործի բոլոր նյութերին, ներկայացնել բացատրություններ, օգտվել օրենսդրությամբ և Հաստատության կանոնադրությամբ սահմանված խրախուսման միջոցներից.**

**7) օգտվել օրենսդրությամբ և Հաստատության կանոնադրությամբ սահմանված այլ իրավունքներից:**

 **2.7. ՍՈՎՈՐՈՂԻ ԻՐԱՎՈՒՆՔՆԵՐՆ ՈՒ ՊԱՏԱԿԱՆՈՒԹՅՈՒՆՆԵՐԸ**

**1) Դպրոցում սովորողներն ունեն հավասար իրավունքներ և պարտականություններ: Դրանք սահմանված են օրենքով և ուսումնական հաստատության կանոնադրությամբ:**

**2. Սովորողն իրավունք ունի՝**

**1) ստանալու հանրակրթական պետական չափորոշչին համապատասխան կրթություն.**

**2) ծնողի համաձայնությամբ ընտրելու ուսումնական հաստատությունը և ուսուցման ձևը, ինչպես նաև հաստատությունում առկա հոսքը, ստանալու կրթական վճարովի ծառայություններ.**

**3) անվճար օգտվելու ուսումնական հաստատության ուսումնանյութական բազայից.**

**3.1) ստանալ կրթության առանձնահատուկ պայմանների կարիքը բավարարելուն ուղղված աջակցություն.**

**4) մասնակցելու ներդպրոցական և արտադպրոցական միջոցառումներին.**

**5) պաշտպանված լինելու ցանկացած ֆիզիկական և հոգեբանական ճնշումներից, շահագործումներից, մանկավարժական և այլ Աշխատողների ու սովորողների այնպիսի գործողություններից կամ անգործությունից, որով խախտվում են սովորողի իրավունքները, կամ ոտնձգություն է արվում նրա պատվին ու արժանապատվությանը.**

**6) ուսումնական հաստատության կանոնադրությամբ սահմանված կարգով մասնակցելու ուսումնական հաստատության կառավարմանը.**

**7) ազատորեն փնտրելու և մատչելիորեն ստանալու ցանկացած տեղեկատվություն, բացառությամբ օրենքով սահմանված դեպքերի**

**8) ազատ արտահայտելու սեփական կարծիքն ու համոզմունքները**

**9) օգտվելու օրենքով և ուսումնական հաստատության կանոնադրությամբ սահմանված այլ իրավունքներից:**

**3. Սովորողը պարտավոր է՝**

**1) կատարել ուսումնական հաստատության կանոնադրության և ներքին կարգապահական կանոններով սահմանված պահանջները:Դպրոց են ներկայանում 8:30ից սկսած.**

**4.Սովորողներն ընդունում են իրավիճակով պայմանավորված փոփոխությունները, նոր պահանջները և պատշաճ կերպով հետևում դրանց:**

**5.Սովորողներն աջակցում են հիվանդությունը հաղթահարած և դպրոց վերադարձած ընկերներին:**

**6.Դպրոցում գտնվելու ընթացքում վարակի համախտանիշների առկայության դեպքում սովորողները տեղեկացնում են ուսուցչին կամ բուժքույրին:**

**7.Սովորողները հետևում են համավարակին վերաբերող հավաստի աղբյուրներից ստացված տեղեկատվությանը:**

**8.Սովորողներն անձնական օգտագործման իրերով, գրենական պիտույքներով՝ չեն կիսվում դասընկերների հետ:**

**9.Ծնողներն ամրապնդում են երեխաների ձեռք բերած նոր հիգիենիկ վարքագիծը տանը գտնվելու ընթացքում:.**

**10. Սովորողը դասից չպետք է ուշանա:**

**ա.դպրոց հաճախել պատշաճ տեսքով. տղաները՝ սափրված,աղջիկները առանց դիմահարդարման:**

**բ. դասի ժամանակ անջատել բջջային հեռախոսը,**

**գ. դասի ժամանակ չշրջել դպրոցում,**

**դ. դպրոցում խոսել գրական հայերենով,**

**ե. դպրոցի շրջակայքը մաքուր պահել,**

**զ. խնամքով վերաբերվել հաստատության գույքին,**

**2) բավարարել սահմանված արժեքային համակարգին ներկայացվող պահանջները.**

**3) հաճախել և մասնակցել ուսումնական պարապմունքներին.**

**4) կատարել օրենքով և ուսումնական հաստատության կանոնադրությամբ սահմանված այլ պարտականություններ:**

**4. Սովորողների նկատմամբ կիրառվող կարգապահական տույժեր.**

**1) Ուսումնական հաստատությունում կարգապահությունն ապահովվում է օրենքով, ուսումնական հաստատության կանոնադրությամբ և ներքին կարգապահական կանոններով սահմանված կարգով:**

**2) Ուսումնական հաստատության կարգապահական տույժերն են՝**

**ա. նկատողությունը.**

**բ. խիստ նկատողությունը:**

**3) Սովորողի նկատմամբ կարգապահական տույժ նշանակելու օրվանից հետո մեկ տարվա ընթացքում կարգապահական տույժը կարող է հանվել, եթե սովորողը կարգապահական նոր խախտում թույլ չի տվել և դրսևորել է իրեն որպես բարեխիղճ, օրինակելի, կարգապահ սովորող:**

**4) Մեկ տարվա ընթացքում նույն սովորողի նկատմամբ կրկնակի կարգապահական տույժ կիրառելու դեպքում ուսումնական հաստատությունը կարող է՝**

**ա. առաջարկել ծնողին սովորողին տեղափոխել այլ ուսումնական հաստատություն.**

**բ. դիմել սոցիալական աջակցության բնագավառի լիազոր մարմին՝ երեխային սոցիալական աջակցության ծառայություն կազմակերպելու առաջարկով:**

**5. Մանկավարժական Աշխատողները.**

**1. Ուսումնական հաստատության մանկավարժական Աշխատողների պաշտոնների անվանացանկը, դրանց նկարագիրը, որակավորման տարակարգերը, աշխատանքի ընդունման, աշխատանքից ազատման, կենսաթոշակների նշանակման, բժշկական զննության կազմակերպման կարգերը սահմանում է ՀՀ կառավարութունը:**

**2. Մանկավարժական Աշխատողի պաշտոն զբաղեցնելու իրավունք չունի այն անձը, որը՝**

**ա. դատական կարգով ճանաչվել է անգործունակ կամ սահմանափակ գործունակ.**

**բ. դատական կարգով զրկվել է մանկավարժական գործունեությամբ զբաղվելու իրավունքից.**

**գ. տառապում է այնպիսի հիվանդությամբ, որը կարող է խոչընդոտել մանկավարժական գործունեության կատարմանը: Այդ հիվանդությունների ցանկը հաստատում է ՀՀ կառավարությունը.**

**դ. դատապարտվել է հանցագործության համար, և դատվածությունը սահմանված կարգով հանված կամ մարված չէ, բացառությամբ այն դեպքերի, երբ դատապարտվել է ոչ դիտավորյալ հանցագործություն կատարելու համար:**

**3. Պետական ուսումնական հաստատությունում ուսուցչի թափուր տեղ առաջանալու դեպքում այն համալրվում է մրցութային հիմունքներով՝ համաձայն կրթության պետական կառավարման լիազորված մարմնի սահմանած մրցույթի օրինակելի կարգի և ուսումնական հաստատության կանոնադրության, բացառությամբ նպատակային ուղեգրով մասնագիտական կրթություն ստացած թեկնածուի առկայության դեպքերի:**

 **2.8. ՍՈՎՈՐՈՂԻ ԾՆՈՂԻ ԻՐԱՎՈՒՆՔՆԵՐՆ ՈՒ ՊԱՐՏԱԿԱՆՈՒԹՅՈՒՆՆԵՐԸ**

**1. Սովորողի ծնողն իրավունք ունի՝**

**1) երեխայի ուսուցման համար ընտրելու ուսումնական հաստատությունը և կրթության ձևը.**

**2) համագործակցելու ուսումնական հաստատության մանկավարժական Աշխատողների հետ իր երեխայի կրթության կազմակերպման հարցերով, այդ թվում՝**

* **մասնակցելու երեխայի անհատական ուսուցման պլանի մշակմանն ու իրականացմանը,**
* **ստանալու անհրաժեշտ խորհրդատվություն երեխայի կրթության կազմակերպման աջակցության ծառայությունների վերաբերյալ,**

**3) դիմելու համապատասխան մարմիններին երեխայի զարգացման, ուսուցման և դաստիարակության հարցերով,**

**4) պաշտպանելու իր և իր երեխայի շահերը համապատասխան մարմիններում,**

**5) մասնակցելու հանրակրթական ծրագերի իրականացմանը և դրանց արդյունավետության գնահատման գործընթացին,**

**6) մասնակցելու ուսումնական հաստատության ներքին գնահատմանը,**

**7) մասնակցելու ուսումնական հաստատության կառավարմանը՝ ուսումնական հաստատության կանոնադրությամբ սահմանված կարգով:**

**Սովորողի ծնողն ունի նաև Հայաստանի Հանրապետության օրենսդրությամբ և այլ իրավական ակտերով սահմանված այլ իրավունքներ:**

**2. Սովորողի ծնողը պարտավոր է՝**

**1. երեխայի համար ընտանիքում ապահովել համապատասխան պայմաններ կրթություն ստանալու համար.**

**2. մշտապես հոգալ երեխայի ֆիզիկական և հոգեկան վիճակի մասին, ստեղծել համապատասխան պայմաններ երեխայի հակումների և ընդունակությունների զարգացման, կրթական կարիքները բավարարելու համար.**

**3. Դպրոց գալուց առաջ ծնողները կամ օրինական ներկայացուցիչները կատարում են երեխայի ջերմաչափում և 37 կամ ավելի բարձր ջերմաստիճան ջերմություն ունենալու դեպքում դիմում երեխայի հաշվառման բժշկական կազմակերպություն և տեղեկացնում դպրոցին՝ երեխայի դպրոց չհաճախելու մասին:**

**4. Ծնողներն ամրապնդում են երեխաների ձեռք բերած նոր հիգիենիկ վարքագիծը տանը գտնվելու ընթացքում:**

**5.Հարգել երեխայի արժանապատվությունը, դաստիարակել աշխատասիրություն, բարություն, ընկերասիրություն, հանդուրժողականություն, գթասրտություն, հարգալից վերաբերմունք ընտանիքի, մեծահասակների, պետական և մայրենի լեզվի, ժողովրդական ավանդույթների և սովորությունների նկատմամբ.**

**6. դաստիարակել հարգանք ազգային, պատմական, մշակութային արժեքների և հայրենիքի նկատմամբ, հոգատար վերաբերմունք պատմամշակութային հարստության և շրջակա միջավայրի նկատմամբ, հանդուրժողական վերաբերմունք այլ ժողովուրդների և մշակույթների նկատմամբ.**

**7.դաստիարակել հարգանք ուսումնական հաստատության և մանկավարժական Աշխատողների նկատմամբ.**

**8. սահմանված ժամկետներում երեխային բերել ուսումնական հաստատություն.**

**9. հատուցել իր, ինչպես նաև իր երեխայի կողմից ուսումնական հաստատությանը հասցված վնասը.**

**10. սովորողին զերծ պահել ծխախոտ, ոգելից խմիչքներ, հոգեմետ նյութեր, զենք, զինամթերք, թունավոր, պայթուցիկ ինչպես նաև օրենքով և ուսումնական հաստատության կանոնադրությամբ արգելված այլ նյութեր օգտագործելուց:**

 **3. ԱՇԽԱՏԱՆՔԻ ՎԱՐՁԱՏՐՈՒԹՅՈՒՆԸ, ՀԱՆԳՍՏԻ ՊԱՅՄԱՆՆԵՐԸ ԵՎ**

 **ԱՆՎՏԱՆԳՈՒԹՅԱՆ ՈՒ ԱՌՈՂՋՈՒԹՅԱՆ ՊԱՀՊԱՆՈՒՄԸ**

**1. ՀՀ ԱՕ 178 հոդվածի համաձայն ուսուցչի աշխատանք կատարող մանկավարժի (այսուհետ` Ուսուցիչ) աշխատավարձի չափը որոշվում և հաշվարկվում է, ըստ տվյալ ուսումնական տարվա դասաժամային ծանրաբեռնվածությամբ սահմանված դրույքաչափի, ինչպես նաև օրենսդրությամբ սահմանված այլ հավելումներով, լրավճարներով և հավելավճարներով:**

**2. Սպասարկող, տեխնիկական աշխատանք կատարող Աշխատողի աշխատավարձերի չափը որոշվում և հաշվարկվում է տվյալ ուսումնական տարվա դասարանների և աշակերտների թվակազմին համապատասխան օրենսդրությամբ սահմանված կարգին համապատասխան պաշտոնական, տարիֆային և որակավորման գործող նորմատիվներով, ինչպես նաև օրենսդրությամբ սահմանված այլ հավելումներով և լրավճարներով:**

 **3. Սահմանվում են նաև վարձատրության այլ տեսակներ` պարգևատրումներ, խրախուսական գումարներ, ֆինանսական աջակցություններ և այլ լրավճարներ ըստ սահմանված կարգի:**

**4. Աշխատողների աշխատանքի անվտանգության և առողջության պահպանումը կարգավորվում է ՀՀ օրենսդրությամբ: Տնօրենը սահմանված կարգով տարին մեկ անգամ կազմակերպում է Աշխատողների բժշկական զննությունը: Աշխատանքային պարտականությունների կատարման ընթացքում Աշխատողի ստացած առողջական վնասները հատուցվում են հաստատության կողմից:**

 **5. Մանկավարժական աշխատանք կատարող Աշխատողի համար աշխատանքային օրվա տևողությունը դասաժամերի հետ միասին, սահմանվում է սույն Կարգի 2-րդ բաժնի 19-րդ կետի «ա»-ից «Ե» պարբերություններով սահմանված պարտականությունների կատարման հաշվարկով:**

 **6. Աշխատողի ամենամյա արձակուրդը տրվում է սովորողների ամառային արձակուրդների ժամանակ ՀՀ ԱՕ 160 հոդվածի համաձայն` օրենսդրությամբ սահմանված կարգով:**

**7. Առանձնահատուկ դեպքերում Կողմերի համաձայնությամբ ամենամյա արձակուրդի ժամկետը կարող է փոփոխվել և արձակուրդը տրամադրվել մասերով՝ միաժամանակ հաշվի առնելով Հաստատության շահերը:**

 **8. Աշխատողին ըստ անհրաժեշտության տրվում է նաև նպատակային արձակուրդ ՀՀ ԱՕ սահմանված կարգով, ինչպես նաև լրացուցիչ արձակուրդ առանց աշխատավարձի պահպանման:**

**9. Հաստատության առանձնահատկություններից ելնելով, ՀՀ օրենսդրությամբ սահմանված կարգով, հանգստի ժամանակի տեսակները, ընդմիջումը կանոնակարգվում են սույն Կանոններով` յուրաքանչյուր ուսումնական տարվա համար կազմված աշխատանքի ժամանակացույցով:**

 **10. Հաստատության աշխատանքային օրը սկսվում և ավարտվում է ըստ աշխատանքային ժամանակացույցի: Ընդմիջման տևողությունը աշխատանքային ժամերի մեջ չի մտնում, Աշխատողը ընդմիջումը (բացառությամբ դասամիջոցը) օգտագործում է իր հայեցողությամբ և այդ ժամանակամիջոցում իրավունք ունի բացակայելու աշխատավայրից:**

**11. Հաստատությունում հարգելի են համարվում աշխատանքից բացակայելու այն դեպքերը, որոնք կապված են՝**

**ա) Աշխատողի կողմից իր աշխատանքային պարտականությունները կատարելու առնչությամբ, ինչպես նաև համապատասխան իրավական ակտերով նախատեսված դեպքերում և կարգով՝ աշխատանքի վայրից դուրս այլ վայր մեկնելու հետ, որը կատարվում է Աշխատողի անմիջական ղեկավարի համապատասխան փաստաթղթային ձևակերպմամբ կամ բանավոր հանձնարարությամբ:**

**բ) Աշխատողի ժամանակավոր անաշխատունակության, հիվանդության անհետաձգելի դեպքերի և այլ հարգելի պատճառների հետ՝ մեկ և ավելի օր տևողությամբ, որի մասին Աշխատողը պարտավոր է ներկայացնել հարգելի բացակայությունը հաստատող փաստաթուղթ (ժամանակավոր անաշխատունակության թերթիկ, գործուղման վկայական, զեկուցագիր և այլն):**

**գ) ՀՀ աշխատանքային օրենսդրությամբ և սույն կանոններով նախատեսված այլ դեպքերում: Հարգելի և անհարգելի բացակայության հետ կապված՝ սույն կանոններով չնախատեսված հարցերը կարգավորվում են ՀՀ ԱՕ սահմանված կարգով:**

**2) 12. Սույն կանոններով նախատեսված բացակայության ժամկետ է համարվում աշխատանքից փաստացի բացակայած ժամանակահատվածը: Առանձին դեպքերում, երբ Աշխատողը չնախատեսված պատճառներով չի կարողացել նախատեսված ժամին ներկայանալ աշխատանքի տեղեկացնում է հաստատության Տնօրենին՝ բանավոր կամ գրավոր ձևով**

**5/ Դպրոցը կարող է ներգրավել փոխարինող ուսուցիչների 4-րդ 1)-ի գ. ենթակետի հիմքով առաջացած թափուր ժամերի մասով։**

**Ուսուցիչները պարապում են այն դասերը (ժամերը), որ ստացել են դասաբաշխումով**

**13. Համաձայն ՀՀ ԱՕ 176 հոդվածի, Աշխատողը կարող է առնվազն մեկ շաբաթ առաջ դիմել հաստատության Տնօրենին՝ չվճարվող արձակուրդ տրամադրելու խնդրանքով: Դիմումին դրական ընթացք տալու դեպքում, կամ Տնօրենի կողմից արձակուրդի համար այլ ժամանակահատված սահմանելու դեպքում բացակայությունը համարվում է հարգելի:**

**14. Հաստատությունում սահմանվում է 5-օրյա աշխատանքային շաբաթ, 2 (երկու) հանգստյան օրով` շաբաթ,կիրակի (այսուհետ` հանգստյան օր), որը ոչ աշխատանքային օր է:**

**Աշխատանքի սկիզբ համարվում է 8:30ը ավարտ՝ 16:00ը / 8 ժամ աշխատանքային և 30րոպե ընդմիջում/:**

**Ոչ աշխատանքային օրեր են համարվում նաև ՀՀ օրենսդրությամբ սահմանված տոնական և հիշատակի օրերը:**

**Ոչ աշխատանքային տոնական և հիշատակի օրերի նախօրյակին աշխատանքի տևողությունը կրճատվում է մեկ ժամով, առանց ուսումնական պարապմունքները դադարեցնելու:**

**15. Ամենամյա արձակուրդի տրամադրումը և վճարումը կատարվում է Տնօրենի հրամանով՝ պահպանելով ՀՀ ԱՕ սահմանված կարգը:**

 **4. ԱՇԽԱՏՈՂՆԵՐԻ ԽՐԱԽՈՒՍԵԼԸ ԵՎ ԿԱՐԳԱՊԱՀԱԿԱՆ
 ՊԱՏԱՍԽԱՆԱՏՎՈՒԹՅԱՆ ԵՆԹԱՐԿԵԼԸ**

**1. Հաստատության Աշխատողները ենթակա են խրախուսանքի` Դպրոցի կանոնադրության համաձայն ,Հայաստանի Հանրապետության աշխատանքային օրենսդրությամբ և սույն Կանոններով սահմանված դեպքերում և կարգով: Աշխատողների նկատմամբ խրախուսանքները կիրառվում են Տնօրենի հրամանով:**

 **2. Աշխատանքային պարտականություններն անհարգելի պատճառով չկատարելու կամ ոչ պատշաճ կատարելու, ինչպես նաև աշխատանքային, պաշտոնական լիազորությունները վերազանցելու, սույն Կանոնները խախտելու դեպքերում Աշխատողը ենթակա է կարգապահական պատասխանատվության:**

 **3. Հաստատության Աշխատողի նկատմամբ կիրառվում են ՀՀ աշխատանքային օրենսգրքով նախատեսված կարգապահական տույժերը: Աշխատողի նկատմամբ կարգապահական տույժերը կիրառվում են Տնօրենի հրամանով:**

**4. Մինչև Աշխատողի նկատմամբ կարգապահական տույժի կիրառումը անհրաժեշտ է Աշխատողից պահանջել կարգապահության խախտման մասին գրավոր բացատրություն: Եթե եռօրյա ժամկետում Հաստատության Աշխատողը չի ներկայացնում բացատրություն, ապա կարգապահական տույժը կարող է կիրառվել առանց բացատրության՝ պահպանելով իրավական նորմերով սահմանված կանոնները:**

 **5.Կարգապահական տույժ կիրառելը Աշխատողին չի ազատում ՀՀ օրենսդրությամբ նախատեսված պատասխանատվության մյուս տեսակներից:**

**6. Կարգապահական տույժը համարվում է մարված, եթե Աշխատողը կարգապահական տույժ նշանակվելու օրվանից մեկ տարվա ընթացքում նոր կարգապահական խախտում թույլ չի տվել:**

**7.Աշխատողի նկատմամբ կիրառված կարգապահական տույժը Տնօրենի հրամանով կարող է հանվել մինչև մեկ տարին լրանալը, եթե Աշխատողն իրեն դրսևորել է որպես բարեխիղճ Աշխատող և թույլ չի տվել կարգապահական նոր խախտում:**

 **8.Աշխատողի կողմից հաճախակի թույլ տված կարգապահական խախտումները կարող են հիմք հանդիսանալ Տնօրենի համար՝ ՀՀ օրենսդրությամբ սահմանված կարգով միակողմանի լուծելու աշխատանքային պայմանագիրը:**

 **9. Աշխատողի նկատմամբ կիրառված կարգապահական տույժը կարող է բողոքարկվել դատական կարգով՝ ՀՀ օրենսդրության համաձայն:**